কিউরিওসিটি (রোভার)
কিউরিওসিটি রোভার ২০১২ খ্রিস্টাব্দে মঙ্গল গ্রহে নাসার প্রেরিত চতুর্থ রোবটযান। মঙ্গল গবেষণার ইতিহাসে এটিই এখন পর্যন্ত (২০১২) নাসার বিজ্ঞানীদের সবচেয়ে বড় সাফল্য। রোবটযানটির ওজন প্রায় ১ টন। এই প্রথম নাসা এত বেশি ওজনের যান কোনো গ্রহে সফলভাবে নামাতে সক্ষম হয়েছে। মিশনের বিজ্ঞানীরা বলছেন, মঙ্গল গ্রহে এপর্যন্ত যত অনুসন্ধানী যান পাঠানো হয়েছে, তার মধ্যে ১ টন ওজনের এই কিউরিওসিটিই সবচেয়ে উন্নত। কিউরিওসিটি গ্রিনিচ মান সময় সোমবার ভোর পাঁচটা ৩২ মিনিটে মঙ্গল গ্রহের একটি পর্বতের জ্বালামুখের ভেতরে নামে এবং পরে মঙ্গলের মাটি স্পর্শ করে। কিউরিওসিটি পৃথিবী থেকে মঙ্গল গ্রহে পৌঁছাতে সময় নিয়েছে নয় মাস। এটি ২০১১ সালের নভেম্বরে যুক্তরাষ্ট্রের ফ্লোরিডার কেপ ক্যানাভেরাল থেকে যাত্রা শুরু করে এবং ৫৭ কোটি কিলোমিটার পথ পাড়ি দিয়ে মঙ্গল গ্রহে পৌঁছায়। এ রোবটকে বলা হচ্ছে ‘পূর্ণাঙ্গ জৈব গবেষণাগার’।
আলাঁ রোবের
২০০৩ সালে রোবের সংযুক্ত আরব আমিরাতের ২০০ মিটার উচ্চতাবিশিষ্ট ন্যাশনাল ব্যাংক অব আবু ধাবি ভবনে বৈধভাবে আরোহণ করেন। তাঁর এই আরোহণ প্রায় ১০০,০০০ জন মানুষ উপস্থিত থেকে দেখে। প্রচারের স্বার্থে বিভিন্ন ভবনে আরোহণের জন্য রোবেরকে অর্থ প্রদানের প্রস্তাব করেন অনেকে। ২০০৩ সালের মে মাসে লন্ডনের লয়েডস বিল্ডিং-এ আরোহণের জন্য তাকে ১৮,০০০ মার্কিন ডলারের প্রস্তাব দেয়া হয়। তিনি এই প্রস্তাব গ্রহণ করেছিলেন। এই আরোহণের উদ্দেশ্য ছিল ব্রিটিশ টেলিভিশন চ্যানেল স্কাই মুভিজ-এ স্পাইডারম্যান চলচ্চিত্রটির আনুষ্ঠানিক মুক্তির প্রচারণা। ২০০৪ সালের অক্টোবরে ফরাসী তেল কোম্পানি তোতাল-এর ১৮৭ মিটার উচ্চতাবিশিষ্ট সদর দপ্তর ভবনে স্পাইডারম্যানের পোশাক পরে আরোহণ করেন।